
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3284 

8 Δεκεμβρίου 2014 


ΑΠΟΦΑΣΕΙ Σ 

Αριθ. οικ. 12997/145/Φ.15 

Απλούστευση της αδειοδότησης για την άσκηση οικο¬ 
νομικής δραστηριότητας - Επέκταση απαλλαγής πι¬ 
στοποιητικού ενεργητικής πυροπροστασίας. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΔΗΜΟΣΙΑΣ 
ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

Τις διατάξεις: 

1. Των άρθρων του Ν. 4262/2014 (ΑΊ14) «Απλούστευση 
της αδειοδότησης για την άσκηση οικονομικής δραστη¬ 
ριότητας και άλλες διατάξεις» και ιδίως του άρθρου 34 
παρ. 2, όπως αυτό τροποποιήθηκε με το άρθρο 82 του 
Ν. 4307/2014 (Α' 246). 

2. Του Ν. 3982/2011 (Α' 143) «Απλοποίηση της αδειο- 
δότησης τεχνικών επαγγελματικών και μεταποιητικών 
δραστηριοτήτων και επιχειρηματικών πάρκων και άλλες 
διατάξεις», ως ισχύει. 

3. Του Ν. 3325/2005 (Α' 68) «Ίδρυση και λειτουργία 
βιομηχανικών -βιοτεχνικών εγκαταστάσεων στο πλαίσιο 
της αειφόρου ανάπτυξης και άλλες διατάξεις», ως ισχύει. 

4. Της υπ’ αριθ. 1958/2012 (Β’ 21) υπουργικής απόφασης 
«Κατάταξη δημοσίων και ιδιωτικών έργων και δραστη¬ 
ριοτήτων σε κατηγορίες και υποκατηγορίες σύμφωνα 
με το Άρθρο 1 παρ. 4 του Ν. 4014/21.09.2011 (Α' 209)». 

5. Της υπ’ αριθ. οικ.483/35/Φ.15/2012 (Β’ 158) υπουργικής 
απόφασης «Καθορισμός τύπου, δικαιολογητικών και δι¬ 
αδικασίας για την εγκατάσταση και τη λειτουργία των 
μεταποιητικών δραστηριοτήτων του Ν. 3982/2011 (Α' 143), 
την τροποποίηση και την ανανέωση των αδειών και την 
προθεσμία για μεταφορά ή τεχνική ανασυγκρότηση». 

6. Της υπ’ αριθ. Φ 15/οικ. 1589/104/ 2006 (Β' 90) υπουργι¬ 
κής απόφασης «Λήψη μέτρων πυροπροστασίας στις βιο¬ 
μηχανικές - βιοτεχνικές εγκαταστάσεις, επαγγελματικά 
εργαστήρια, αποθήκες και μηχανολογικές εγκαταστά¬ 
σεις παροχής υπηρεσιών, που υπάγονται στις διατάξεις 
του Ν. 3325/2005 (Α' 68) και σε λοιπές δραστηριότητες ». 

7. Του Π.Δ. 63/2005 (Α' 98) «Κωδικοποίηση νομοθεσίας 
για την Κυβέρνηση και τα Κυβερνητικά όργανα». 


8. Του Π.Δ. 85/2012 (Α' 141) «Ιδρυση και μετονομασία 
Υπουργείων, μεταφορά και κατάργηση υπηρεσιών» όπως 
τροποποιήθηκε με το Π.Δ. 118/2013 (Α' 152) «Τροποποίηση 
του Π.Δ. 85/2012 (Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

9. Του Π.Δ. 116/2014 (Α' 185) «Οργανισμός του Υπουρ¬ 
γείου Ανάπτυξης και Ανταγωνιστικότητας». 

10. Του Π.Δ. 158/2014 (Α' 240) «Διορισμός Υπουργών», 
του Π.Δ. 89/2014 (Α'134) «Διορισμός Υπουργών, Αναπλη¬ 
ρωτών Υπουργών και Υφυπουργών», και του Π.Δ. 119/2013 
(Α' 153) «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών». 

11. Της υπ’ αριθ. 54169 (Β' 2944/3.11.2014) απόφασης 
«Ανάθεση αρμοδιοτήτων στους Υφυπουργούς Ανάπτυ¬ 
ξης και Ανταγωνιστικότητας». 

Καθώς επίσης και: 

12. Την ανάγκη επανεξέτασης των ρυθμίσεων που 
αφορούν την πυρασφάλεια των πάσης φύσεως Βιομη- 
χανικών-Βιοτεχνικών εγκαταστάσεων, αποθηκών και 
μηχανολογικών εγκαταστάσεων παροχής υπηρεσιών 
στο πλαίσιο της απλούστευσης της αδειοδότησης για 
την άσκηση μεταποιητικών δραστηριοτήτων σύμφωνα 
με τις αρχές του Ν. 4262/2014. 

13. Τη σχετική μελέτη της Παγκόσμιας Τράπεζας, η οποία 
ανατέθηκε σε αυτήν από την Ομάδα Δράσης για την Ελ¬ 
λάδα (ΤαεΚ Ροιόθ ϊογ Θιόθοθ) κατόπιν σύμφωνης γνώμης 
του Ελληνικού Δημοσίου και την αξιολόγηση των ρυθμιζό- 
μενων δραστηριοτήτων με κριτήριο την εκτίμηση κινδύνου 
από την άσκηση τους ως οικονομικές δραστηριότητες 
χαμηλού κινδύνου για το δημόσιο συμφέρον. 

14. Τις ρυθμίσεις που εισήγαγε η υπ’ αριθ. οικ. 12684/92/ 
21.11.2014 (Β'3181) απόφαση των Υπουργών Ανάπτυξης και 
Ανταγωνιστικότητας και Διοικητικής Μεταρρύθμισης και 
Ηλεκτρονικής Διακυβέρνησης που εκδόθηκε σύμφωνα 
με το άρθρο 34 του Ν. 4262/2014. 

15. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Το άρθρο 3 της υπ’ αριθ. Φ 15/οικ. 1589/104/ 2006 (ΦΕΚ 
Β' 90) κοινής απόφασης των Υπουργών Εσωτερικών, 
Δημόσιας Διοίκησης και Αποκέντρωσης, Ανάπτυξης και 
Δημόσιας Τάξης αντικαθίσταται ως εξής: 

«1. Με την εξαίρεση των περιπτώσεων της παραγρά¬ 
φου 2 του παρόντος απαλλάσσονται από την υποχρέω¬ 
ση εφοδιασμού με μελέτη ενεργητικής πυροπροστασίας 
και Πιστοποιητικό (Ενεργητικής) Πυροπροστασίας, οι 
βιομηχανίες, βιοτεχνίες, επαγγελματικά εργαστήρια 
και οι πόσης φύσεως μηχανολογικές εγκαταστάσεις 
και αποθήκες που περιλαμβάνονται στις κατηγορίες Ο 
και Αα του Παραρτήματος I της παρούσας απόφασης, 
ανεξάρτητα από την ισχύ τους. 

Οι κάτοχοι των μονάδων που απαλλάσσονται από 
την υποχρέωση εφοδιασμού με μελέτη ενεργητικής 
πυροπροστασίας και Πιστοποιητικό (Ενεργητικής) Πυ¬ 
ροπροστασίας, υποχρεούνται να λαμβάνουν τα γενικά 
προληπτικά μέτρα πυροπροστασίας που προβλέπονται 
στο Κεφ. Α' του παραρτήματος II της παρούσας από¬ 
φασης, καθώς και τα κατασταλτικά μέτρα του Κεφ. Β' 
του παραρτήματος II ανάλογα με την κατηγορία των 
δραστηριοτήτων τους. 

Κατά την χορήγηση της άδειας εγκατάστασης στις ως 
άνω δραστηριότητες θα τίθεται όρος για τη λήψη όλων 
των προαναφερόμενων προληπτικών και κατασταλτικών 
μέτρων πυροπροστασίας. Η Αδειοδοτούσα Αρχή ελέγχει 
στο στάδιο λειτουργίας των δραστηριοτήτων αυτών και 
τη λήψη όλων των προαναφερόμενων μέτρων. 

2. Για τις μονάδες που εντάσσονται από άποψη κιν¬ 
δύνου πυρκαγιάς στην κατηγορία μικρού κινδύνου (Αα) 
και υποχρεούνται στην εγκατάσταση μόνιμων συστη¬ 
μάτων ενεργητικής πυροπροστασίας όπως αυτά ορίζο¬ 
νται στο άρθρο 2 της 12/2012 Πυροσβεστικής Διάταξης 


(Β' 1794), απαιτείται η σύνταξη μελέτης (ενεργητικής) 
πυροπροστασίας - τεχνικής περιγραφής από αρμόδιο 
κατά νόμο τεχνικό επιστήμονα που θα είναι άμεσα δια¬ 
θέσιμη στην Πυροσβεστική Αρχή για διευκόλυνση τυχόν 
δειγματοληπτικού ελέγχου στην έδρα της επιχείρησης. 
Η σχετική μελέτη θα περιλαμβάνει τα μέτρα και τα μέσα 
πυρόσβεσης και τη χρήση εναλλακτικής (αντί νερού) 
μεθόδου πυροπροστασίας για τους χώρους παραγω¬ 
γής και αποθήκευσης, εφόσον λόγω της φύσης των 
δραστηριοτήτων τους αντενδείκνυται η χρήση νερού 
ως κατασβεστικού μέσου.» 

Αρθρο 2 

Όπου στην άνω απόφαση γίνεται μνεία των δραστη¬ 
ριοτήτων του Ν. 3325/2005 νοούνται οι δραστηριότητες 
του Ν. 3982/2011. 

Κάθε γενική ή ειδική διάταξη που αντίκειται στις ρυθ¬ 
μίσεις της παρούσας καταργείται. 

Κατά τα λοιπά εξακολουθούν να ισχύουν οι διατάξεις 
της υπ’ αριθ. Αριθμ. Φ 15/οικ. 1589/104/ 2006 απόφασης 
των Υπουργών Εσωτερικών, Δημόσιας Διοίκησης και 
Αποκέντρωσης, Ανάπτυξης και Δημόσιας Τάξης. 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2014 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΩΝΣΤΑΝΤΙΝΟΣ ΣΚΡΕΚΑΣ ΚΥΡΙΑΚΟΣ ΜΗΤΣΟΤΑΚΗΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΒΑΣΙΛΕΙΟΣ ΚΙΚΙΛΙΑΣ 

